Sîyasetmedaro kurd Mahmut Alinak perey Mehkemeya Cezaya Girane ya 2. ya Qersî de roniştişê verênî de pê bira hepsê keyeyî amebi veradayene. La serdozgerê/a Mehkemeya Cezaya Girane ya 2. ya Qersî vera na bire îtîraz kerde. Serdozgerî/e îdîa kerd ke sûcê Alinakî sûcê katalogî yê û waşt ke reyna bêro tepiştene.
Alinakî badê veradayîşê xo vatbi ke o semedê fikranê xo ameyo hukmkerdene la ê se kene wa bikerê o do têkoşînê xo rê dewam bikero.
